stanford-oval/wikipedia huggingface dataset:
24. helmikuuta
Aiheesta muualla

Kuvia tai muita tiedostoja aiheesta 24. helmikuuta Wikimedia Commonsissa
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Oura Health

| Oura Health Oy |
| --- | --- |
Yritysmuoto:  osakeyhtiö
Perustettu:  2013
Toimitusjohtaja:  Tom Hale
Kotipaikka:   Oulu, Suomi
Liikevaihto:   26,7 milj. euroa (2019)
Tilikauden tulos:   −2,0 milj. euroa (2019)
Henkilöstö:  Noin 250 (2021)
Kotisivu:  ouraring.com (englanniksi)
Infobox OKVirheellinen NIMI-arvo: 
Oura Health Oy on vuonna 2013 perustettu suomalainen hyvinvointisormusta kehittävä ja valmistava yritys. Ouran uumoillaan kehittyvän ensimmäiseksi suomalaiseksi kuluttajalaitemenestykseksi Nokian jälkeen.
Toukokuussa 2021 Oura arvioitiin noin 660 miljoonan euron arvoiseksi yhtiöksi. Vuoden kuluttua siitä sijoittajat arvioivat sen 2,3 miljardin euron arvoiseksi.
Vuonna 2020 yrityksen liikevaihto oli lähes 60 miljoonaa euroa. Vuonna 2021 Ouralla oli noin 250 työntekijää, joista puolet työskenteli Suomessa.
Yhtiö on kertonut myyneensä miljoona älysormusta huhtikuuhun 2022 mennessä. Vuoden 2024 syyskuuhun mennessä oli myyty 2,5 miljoonaa sormusta.
Ouran pääkonttori on Oulussa. Sillä on toimistot Helsingissä, San Franciscossa ja San Diegossa.
Historia

Ouran perustivat insinööri Petteri Lahtela, insinööri Kari Kivelä, fyysikko Markku Koskela, tutkija Ashley Colley sekä viestintäalalla työskennellyt Virpi Tuomivaara. Tuomivaara on Lahtelan puoliso. Kivelä ja Lahtela ovat serkukset.
Tuotteen nimen kehitti bränditoimisto, jonka mukaan nimen oli kuulostettava pehmeältä, jotta se erottuisi kilpailijoiden konsonanttipitoisista nimistä. Nimen kehittely alkoi O-kirjaimesta, joka muistuttaa sormusta. Bränditoimiston työntekijät löysivät O:lla alkavan japaninkielisen sanan ora, joka tarkoittaa kultaa ja yhdistivät siihen firman perustajien kotikaupungin Oulu: yhdistelmästä tuli Oura. Oura-yhtiön logo on peräisin samannimisen japanilaisen kaupungin nimestä, jonka kirjoitusasuun kuuluu makron-merkki.
Vuonna 2018 Lahtela siirtyi toimitusjohtajan paikalta innovaatiojohtajaksi.
Harpreet Singh Rai liittyi yhtiöön sijoittajana vuonna 2016, otti aktiivisemman roolin vuonna 2017 ja siirtyi yhtiön toimitusjohtajaksi vuonna 2018.
Yhtiön johto siirrettiin kesällä 2018 Yhdysvaltain Kaliforniaan, jossa ollaan lähellä asiakkaita ja päämarkkina-aluetta. Sieltä hoidetaan myös markkinointi ja viestintä. Ouran perustajat Petteri Lahtela, Kari Kivelä ja Markku Koskela jättivät yhtiön 2020 ja uusi johto aloitti kansainvälisen kasvun vaiheen. Yhtiöllä on yhä Oulussa noin sata työntekijää ja siellä on tärkeä tutkimus- ja tuotekehityskeskus. Yhtiöllä on toimistot myös Helsingissä, Berliinissä ja San Franciscossa.
Harpreet Singh Rai jätti tehtävänsä 2021. Seuraavan vuoden huhtikuussa hänen seuraajakseen nimitettiin Tom Hale, minkä tulkittiin viittaavan pörssilistautumisen mahdollisuuteen.
Yrityksen liikevaihto oli  8 000 euroa vuonna 2015, 1,6 miljoonaa euroa vuonna 2017, 7,7 miljoonaa vuonna 2018, 26,7 miljoonaa vuonna 2019, Vuonna 2020 se ylsi 57,7 miljoonaan euroon. 2021 liikevaihtoa oli  96,6 miljoonaa.
Vuonna 2021 Oura teki peräti 77 miljoonan euron liiketappion, joten liikevoittomarginaali oli -79,8 prosenttia. Yhtiö odottaa tappiota myös vuodelle 2022.
Ourassa oli vuonna 2020 keskimäärin 187 työntekijää, ja seuraavana vuonna 293.
Oura aloitti yt-neuvottelut kesäkuussa 2022.
Vuonna 2024 Oura osti helsinkiläisen yrityksen Verin, jonka tuote mittaa verensokeria.
Sormusten valmistus Suomessa päättyi vuoden 2024 lopulla.
Tuotteet

Yrityksen päätuote on Oura-sormus (tyylitelty Ōura), joka kerää käyttäjän terveystietoja aktiivisuusrannekkeen ja sykemittarin tavoin. Sormuksen keräämät aktiivisuus-, syke-, ruumiinlämpö-, hengitystiheys- ja unitiedot siirtyvät langattomasti Bluetooth-yhteydellä älypuhelinsovellukseen. Sormus painaa 2–3 grammaa. Sormuksen eri mallien hinta vaihtelee noin 320 eurosta 1 000 euroon.
Oura-sormuksen toiminta perustuu LEDeihin. Ledien valo heijastetaan ihon läpi ja heijastuksessa havaittavat muutokset analysoidaan yhtiön kehittämällä algoritmilla. Näin saadaan selville sydämen lyöntitiheys ja sykevälivaihtelu. Laitteella voidaan mitata myös ruumiinlämpöä ja kuukautiskiertoa. Akun sanotaan kestävän yhdellä latauksella viikon ajan.
Lokakuussa 2021 Oura julkaisi sormuksen kolmannen version. Kolmas versio on ulkoisesti edellisten kaltainen, mutta sisältää 32 kertaa enemmän tallennustilaa, kolme kertaa enemmän antureita ja se mittaa käyttäjän sykettä myös päiväsaikaan ja urheiluharjoituksissa. Samalla yhtiö laajensi tuotevalikoimaansa kuukausimaksullisiin ohjelmistotuotteisiin, jotka hyödyntävät sormuksen keräämiä tietoja. Kolmatta versiota myytiin mm. kyvyllä valvoa veren happisaturaatiota, mutta sen mahdollistava ohjelmisto valmistui vasta yhdeksän kuukauden kuluttua tuotejulkistuksesta. Samoin harjoittelusykkeen valvonta julkaistiin vasta myöhemmin.
Neljäs versio Ring 4 julkistettiin lokakuussa 2024. Uuteen malliin oli lisätty sensoreita, minkä vuoksi kehontoimintojen mittausten tarkkuuden sanottiin parantuneen. Yhtiön mukaan sormus kykenee paremmin ottamaan huomioon käyttäjän ihon pigmentin ja  paksuuden. Myös akunkeston luvattiin pidentyneen kahdeksaan päivään. Julkistuksen myötä yhtiö supisti mallistonsa yhteen pyöreän muotoiseen sormukseen. Aikaisemmassa kolmannen sukupolven perusversiossa yksi sormuksen sivuista oli litteähkö, mutta neljäs versio on muotoilultaan kokonaan pyöreä. Sen sisäpinnan anturit on upotettu syvemmälle sormuksen sisään.  Neljännen version ulkokuori on titaania. Sormusta tehdään kahdessatoista eri koossa ja kuudella eri värillä. Värit ovat hopea, harjattu hopea, kulta, ruusukulta, "stealth" ja musta. Uudessa ohjelmaversiossa stressin havainnointia ja kuukautiskiertoon liittyviä ominaisuuksia on kohennettu.
Markkinointi

Ensimmäisen myyntiversion ouralaiset esittelivät Launch-festivaalilla San Franciscossa keväällä 2015. Sen toimitukset alkoivat seuraavana vuonna.
Vuoden 2017 kasvuyritystapahtuma Slushissa Oura julkaisi sormuksen toisen tuotantoversion ja aloitti sen ennakkomyynnin Ensimmäiset toimitettiin runsaan puolen vuoden viiveellä vuoden 2018 kesällä.
Kesäkuussa 2019 sormuksia oli  myyty 100 000 kpl. Maaliskuuhun 2020 mennessä sormuksia oli myyty 150 000 kappaletta. Vuoden kuluttua siitä yhtiö kertoi myyneensä yli 500 000 älysormusta.
Lokakuussa 2021 Oura julkaisi sormuksen kolmannen version. Toimitukset alkoivat marraskuun puolessa välissä. Sormuksen edellisten versioiden käyttäjille kohdistettu alennusmyynti johti siihen, että sormuksen kysyntä ylitti odotukset. Yritys kohtasi toimitusvaikeuksia. Tuotetta myös kritisoitiin keskeneräisyydestä.
Oura-yhtiö sai suotuisaa huomiota koronaviruspandemian aikaan, kun sormuksen väitettiin huomaavan tautiin sairastumisen ennen selvien oireiden ilmenemistä. Länsi-Virginian yliopiston neurotieteellisen instituutin (RNI) alustavien tutkimustulosten mukaan sormus auttaa joissakin tapauksissa havaitsemaan tartunnan jopa kolme päivää ennen kuin se näkyy testituloksissa.
Oura Healthin tuotteita ryhtyivät käyttämään mm. NBA, WNBA, NASCAR ja Las Vegas Sands -kasinoyhtiö.
Marraskuussa 2020 Time-lehti valitsi Oura-sormuksen vuoden sadan kiinnostavimman keksinnön joukkoon.
Oura käyttää strategianaan vaikuttajamarkkinointia. Vuonna 2018 sormus tuli erityisesti kuuluisaksi, kun prinssi Harry esiintyi älysormuksen kanssa.
Tavallisille kuluttajille suunnattujen tuotteiden markkinoinnin onnistuminen vaatii paljon pääomaa, ja sitä Oura on kerännyt rahoituskierroksillaan, joilla mahdollistetaan maksetun mainonnan käyttö. Toisaalta itsensä mittaamiseen valmistetaan muitakin tuotteita. Tällainen on esimerkiksi teknologiajätti Applen älykello. Silloin kun Oura sai älysormuksensa markkinoille, oli sellaisia kehittämässä puolen tusinaa muutakin yritystä, mutta niistä vain yksi on onnistunut tuotekehityksessä. Se kertoo siitä, että älysormuksen valmistaminen on teknisesti hyvin vaativaa.
Vuonna 2020 Oura käytti markkinointiin 9,3 miljoonaa euroa ja vuonna 2021 summa nousi 42,4 miljoonaan.
Oura vei sormuksensa ensi kertaa kivijalkakauppoihin Suomessa Elisa-matkapuhelinoperaatorin kanssa vuonna 2022. Sittemmin Oura on laajentanut jakeluaan erityisesti vuonna 2024, mukaanlukien saatavuus Amazon-verkkokaupassa.
Rahoitus

Yritys keräsi ensimmäisen kierroksensa vuonna 2014, jolloin Lifeline Ventures sijoitti yhtiöön enkelisijoittajien kanssa.
Heinäkuussa 2018 yritys kertoi keränneensä 12.5 miljoonaa euroa. Samalla kerrottiin 20,000 sormuksen ennakkomyynnistä ja ELY-keskukselta saadusta 0.7 miljoonan euron tuesta.
Maaliskuussa 2020 yritys kertoi 26 miljoonan euron rahoituskierroksesta, jossa oli mukana yhtiön ensimmäisen sijoittajan Lifeline Venturesin lisäksi amerikkalaiset Forerunner Ventures, Googlen sijoitusyhtiö Gradient ja Square Ventures.
Toukokuussa 2021 yritys keräsi 83 miljoonan euron pääomarahoituksen kansainvälisiltä urheilusijoittajilta, terveyssijoittajilta ja kasvurahastoilta sekä monelta yhtiön vanhalta sijoittajalta.
Huhtikuussa 2022 Oura kertoi keränneensä lisää rahoitusta, mutta ei kertonut sen määrää. Sijoittajat arvioivat Ouran markkina-arvon olevan 2.3 miljardia euroa.
Joulukuussa 2024 Oura kertoi 200 miljoonan euron rahoituskierroksesta 5.2 miljardin dollarin arvostuksella. Kierroksen isoimmat sijoittajat olivat diabeteksen hoitoon keskittyvä terveysteknologiayhtiö Dexcom ja kansainvälinen rahastoyhtiö Fidelity Research & Management Company.
Yritykseen sijoittaneita ovat esimerkiksi Dell-tietokoneyhtiön perustaja Michael Dell, YouTuben perustajiin lukeutuva Steve Chen, entinen maantiepyöräilijä Lance Armstrong, näyttelijä Will Smith sekä koripalloilija Shaquille O’Neal.
Tuotanto

Sormuksia valmistetaan Meksikossa ja Virossa. Suomessa sormuksia valmistettiin vuodesta 2015 vuoteen 2024 Haukiputaalla amerikkalaisen sopimusvalmistajan Sanminan tehtaalla, jonka omisti aiemmin Nokia.
Aiheesta muualla

Yrityksen verkkosivut (englanniksi)
Oura-älysormus mittaa unen laatua ja kehon toimintaa (Arkistoitu – Internet Archive) Helsingin insinöörit 3.1.2018.
Suomalainen Oura-älysormus kerännyt yhteensä 20 miljoonan dollaria rahoitusta – toimitusajat vihdoin lyhentymässä Mobiili.fi 3.12.2018.
Oura kolmannen sukupolven sormus.
Oura-sormus Supercellin toimitusjohtaja Ilkka Paanasella
Kari Haakana (digimedia-asiantuntija)

Kari Haakana
Kari Haakana (s. 1968) on suomalainen digimedia-asiantuntija, toimittaja ja kirjailija. Hänet tunnetaan myös bloggaajana. Haakana työskentelee Ylen internet-osastolla  palvelupäällikkönä vastaten uutisten ja asian verkkopalvelujen kehityksestä sekä Yle.fi-kattokonseptista. Aiemmin hän on toiminut muun muassa Sanoma Magazines Finlandin Digital Media -yksikön kehityspäällikkönä ja Tietokone-lehden toimituspäällikkönä.
Elämä

Vuonna 2011 Ylen uutisten ja asian Beta.yle.fi -palvelu palkittiin interaktiivisten medioiden käyttöä edistävän IAB:n Grand One -kilpailussa parhaana kuluttajapalveluna.
Vuonna 2004 Kari Haakana sai Suomen blogiyhteisön jakaman Kultainen Kuukkeli -palkinnon vuoden parhaasta kolumnista.
Aula & Co -kustantamo julkaisi 2022 Haakanan esikoisdekkarin Välitön uhka. Kolmannen dekkarin jälkeen toimittaja Kai Hirvasnoro nosti hänet Helena Immosen rinnalle todenmakuisten "järkitrillerien" huomattavana kirjoittajana.
Aiheesta muualla

Kari Haakanan blogi.
Ira Lange

Ira Lange
Ira Lange on suomalainen yritys- ja ryhmävalmentaja, puhuja, kouluttaja ja tietokirjailija. Hän on suorittanut useita valmentamisen sertifikaatteja; Business Coach Master, DiSC työkaluperheen kaikki sertifioinnit sekä Lencionin 5B työkalun sertifioinnin.
Ira Lange on erikoistunut tiimien ja ryhmien kanssa työskentelemisen lisäksi pelkojen tutkimiseen ja tunnistamiseen. Hän pyrkii jakamaan tietoutta työyhteisöjen ja johtajien peloista.
Teokset

Pelko pois, Kohti rohkeaa johtamista. Ira Lange, Kati Järvinen. 2019. Alma. ISBN 978-952-14-3653-6
Aiheesta muualla

Ilona Rauhalan ja Ira Langen valmennussivusto
https://www.bci.fi/ira-lange/
https://www.qmotion.fi/
Annette Langen

Annette Langen
Annette Langen (s. 1967 Leverkusen, Länsi-Saksa) on saksalainen lastenkirjailija. Hän oli pitkään kustannustoimittajana ja julkaisi ensimmäisen lastenkirjan 1989. Vuodesta 2000 hän on ollut päätoiminen lastenkirjailija. Hän on kirjoittanut yli 60 lastenkirjaa, joista tunnetuimmat ovat sarja Felixistä. Felix-sarjan on kuvittanut Constanza Droop, ja sitä on käännetty 22 kielelle. Sarjan teoksesta Rakkain terveisin Felix on tehty animaatiosarja.
Felix-kirjasarja

Annette Langen, teksti, ja Constanza Droop, kuvitus
Rakkain terveisin Felix: pikku pupun kirjeitä maailmalta, suom. Kaarina Helakisa, Kustannus Oy Kolibri 1994, ISBN 951-576-272-3
Felix ja kiertävä sirkus, Kustannus Oy Kolibri, ISBN 952-16-0702-5
Felix aikamatkalla: pikku pupun kirjeitä menneisyydestä, Kustannus Oy Kolibri, ISBN 952-16-0653-3
Felix, paljonko kello on?, Kustannus Oy Kolibri, ISBN 952-16-0613-4
Suuri seikkailija Felix: kirjeitä tutkimusretkeltä, suom. Ulla Asantila, Kustannus Oy Kolibri, 2003, ISBN 952-16-0554-5
Aiheesta muualla

Annette Langenin sivusto (saksaksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Israel  Belgia  Yhdysvallat  Latvia  Tšekki  Korea  Alankomaat 
Taiteenala:  MusicBrainz 
Henkilöt:  Deutsche Biographie  DDB 
Muut:  IdRef
Akseli (nimi)

| Akseli |
| --- | --- |
Nimipäivä:   
– suomenkielinen:  23. maaliskuuta
– ruotsinkielinen:  –
– ortodoksinen:  –
Muunnelmia:  Aake, Akke, Aksel
Vastineita eri kielissä:  Axel
Nimen alkuperä:  heprealainen Absalom
Infobox OKNimi-testi OK: 
Akseli on suomalainen miehen etunimi.
Akseli on suomalainen muoto tanskalaisperäisestä nimestä Axel, joka on muodostettu uudelleen heprealaisesta nimestä Absalom, jonka merkitys on 'rauhan isä'.
Ensimmäisen kerran nimi oli almanakassa muodossa Axel vuodesta 1739 vuoteen 1858, jolloin se vaihdettiin suomalaisempaan kirjoitusasuun Aksel. Vuodesta 1900 asuna on ollut Akseli.
Digi- ja väestötietoviraston tietojen mukaan Akseli-nimen on saanut 1900-luvun alusta vuoden 2019 loppuun mennessä noin 14 750 henkilöä. Lisäksi muodossa Aksel nimen on samana aikana saanut noin 2550 henkilöä.
Tunnettuja Aksel-nimisiä

Listan henkilöt ovat suomalaisia, ellei toisin mainita.
Aksel Aarre (s. 1880), punakaartilaispäällikkö
Aksel Fredrik Airo (1898–1985), kenraali
Aksel Backman (k. 1918), suomalainen punakaartilaispäällikkö
Aksel Alfred Bergelin (1879–1953), kauppias, yritysjohtaja ja kauppaneuvos
Aksel Emil Brander (1839–1924), suomalainen lehtori, maanviljelysneuvos ja talonpoikaissäädyn valtiopäivämies
Aksel Ek (1881–1948), urheilujohtaja
Aksel Enberg (1873–1936), kauppapuutarhuri
Aksel Falkenberg (1890–1959), jääkärieverstiluutnantti
Aksel August Granfelt (1846–1919),  kansanvalistus- ja raittiusliikkeen vaikuttaja
Aksel Hennie (s. 1975), norjalainen näyttelijä, ohjaaja ja käsikirjoittaja
Aksel Hynninen (1864–1914), maanviljelijä ja valtiopäivämies
Aksel V. Johannesen (s. 1972), Färsaarten pääministeri
Aksel Kankaanranta (s. 1998), suomalainen laulaja
Aksel "Aku" Keidas (1892–1970), suomalainen näyttelijä ja teatterinjohtaja
Aksel Kurki, Axel Kurck (1555–1630), Narvan linnan päällikkö ja käskynhaltija, Suomen sotaväen ylipäällikkö 1598–1599
Aksel Rafael Kurki (1880–1950), opettaja ja kasvatustieteilijä
Aksel Larsen (1897–1972), tanskalainen kommunistipoliitikko
Aksel Lihr (1887–1971), pikaluistelija
Aksel Miinala, Salamoni (1902–1931), toimittaja ja pakinoitsija
Aksel Møller (1906–1958), tanskalainen poliitikko
Aksel Werner Ruusuvaara (1867–1923), juristi ja senaattori
Aksel Theodor Sahlgren (1867–1931), opettaja ja koulunjohtaja
Aksel Sandemose (1899–1965), tanskalais-norjalainen kirjailija
Aksel Schiøtz (1906–1975), tanskalainen tenorilaulaja
Aksel Lund Svindal (s. 1982), alppihiihtäjä
Aksel Sørensen (1891–1955), tanskalainen voimistelija
Aksel Törnudd (1874–1923), musiikinopettaja ja säveltäjä
Aksel Valen-Sendstad (1932–2011), norjalainen teologian professori
Aksel Vuokko (1897–1951), jääkärieversti ja suojeluskuntaupseeri
Aksel Benjamin Wichmann (1866–1932), suomalainen tuomari ja laamanni
Kuvitteellisia Akseli-nimisiä

Akseli, Hemmo Airamon esittämä hahmo kuunnelma- ja televisiosarjassa Hilma ja Akseli
Akseli, toinen rakastavaisista keskiaikaisessa tanskalaisessa kansanlaulussa Akseli ja Valpuri (Axel och Valborg)
Akseli Koskela, henkilöhahmo Täällä Pohjantähden alla -romaanitrilogiassa sekä elokuvassa Akseli ja Elina.
Akseli Gallen-Kallela, Omakuva, 1897.
Juha Lankinen

Lankinen työpöytänsä ääressä 1980-luvulla.
Juha Jaakko Jalmari Lankinen (13. lokakuuta 1937 Viipuri – 11. syyskuuta 2015 Lahti) oli suomalainen arkkitehti, joka tutki Viipurin rakennushistoriaa ja toteutti työryhmineen Etelä-Karjalan museossa sijaitsevan Viipurin kaupungin pienoismallin, joka kuvaa kaupunkia sellaisena kuin se oli ilmakuvien perusteella 2. syyskuuta 1939 kello 10.30. Mallissa on noin 3 500 rakennusta. Mallin piirustusten pohjalta on toteutettu myös kolmiulotteisella mallinnuksella VirtuaaliViipuri 1939 projekti.
Lankisen isä oli arkkitehti Jalmari Lankinen. Intendentin arvonimen Juha Lankinen sai 2001.
Teokset

Sven Hirn, Juha Lankinen. Viipuri – kansainvälinen kaupunki, Gummerus, 1988 ISBN 951-20-2956-1.
Säiniö – "Viipurin portti", toim. Erkki Kuujo, Juha Lankinen, Eero Huotari ; julk.: Säiniön historiatoimikunta. Säiniön historiatoimikunta, 1988 ISBN 952-90-0423-0.
Kaupan ja teollisuuden Viipuri – Pamaus 110 vuotta, juhlajulkaisu, julkaisija: Teollisuuden- ja liikkeenharjoittajain seura Pamaus ry. kustantaja: Karjalan kirjapaino, 2000 ISBN 952-5200-20-5.
Sven Hirn, Juha Lankinen, Viipuri – suomalainen kaupunki, WSOY, 2000. ISBN 951-0-24390-6
Juha Lankinen & Harri Miettinen. Viipurissa 2.9.1939, Tampereen ammattikorkeakoulu, 2009 ISBN 978-952-5264-88-3
Viveka Lanne

| Viveka Lanne> Huittisten kaupunginjohtaja |
| --- | --- |
 8. elokuuta 2022 –  
Edeltäjä:  Jyrki Peltomaa
Siikaisten kunnanjohtaja
 1. elokuuta 2015 – 2022  
Edeltäjä:  Päivi Rantanen
Seuraaja:  Heli Kaskiluoto
Henkilötiedot
Syntynyt: 1974 (ikä 50–51)
Tiedot
Puolue:  Suomen Keskusta
Koulutus:  yhteiskuntatieteiden maisteri
Viveka Lanne (s. 1974) on Siikaisten entinen kunnanjohtaja. Hän siirtyi kunnanjohtajan virkaan Satakuntaliiton aluekehitysasiantuntijan tehtävästä. Puoluetaustaltaan Lanne on taustaltaan keskustalainen, ja hän on toiminut Keskustan Porin valtuustoryhmän puheenjohtajana ja Porin kaupunginvaltuutettuna.
Siikaisten valtuuston kunnanjohtajavaalissa 9. heinäkuuta 2015 Lanne sai 10 ääntä, Olli Rajala 5 ääntä ja Karri Kunnas yhden äänen. Karri Kunnas valittiin Lanteen kieltäytymisen varalle.
Lanne valittiin Huittisten kaupunginjohtajaksi 25. huhtikuuta 2022 järjestetyssä vaalissa. Hän sai toisella kierroksella äänistä 23, kun vastaehdokas Timo Kaunisto sai 11.
Yksityiselämä

Lanne on naimisissa ja hänellä on miehensä kanssa lapsia.
Lapintakka

Lapintakka on  alkeellinen takka, jollaisia on rakennettu mm. Lapissa. Lapintakan tulisija on rakennettu pystyyn nostetuista laakakivistä ja siinä on korkea tulipesä, josta savu nousee suoraa savupiippua ulos. Takka on rakennettu hirsisen aluskehikon päälle, samoin kuin kotanuotiossakin. 
Lapintakka muistuttaa kantoa, jonka juuressa on poltettu nuotiota.
Heimo Langinvainio

Heimo Langinvainio (vuoteen 1969 Vainio, s. 4. elokuuta 1944 Helsinki) on suomalainen lääketieteen tohtori, joka on erikoistunut työhyvinvoinnin ja stressin tutkimiseen. Hänet tunnetaan myös työelämävalmentajana ja televisioesiintyjänä.
Heimo Langinvainio on syntynyt ja kirjoittanut ylioppilaaksi Helsingissä. Hänen isänsä oli kuvataiteilija ja sarjakuvapiirtäjä Ilmari Vainio ja isoisä kasvitieteilijä Edvard Wainio. Langinvainio opiskeli lääketiedettä Wienin yliopistossa muun muassa logoterapian kehittäjän Viktor Franklin johdolla sekä Navarran yliopistossa Espanjassa, josta hän valmistui lääkäriksi. Hän väitteli vuonna 1984 Helsingin yliopiston lääketieteellisessä tiedekunnassa tohtoriksi koulunsa aloittavien lasten psykososiaalisesta kehityksestä.
Langinvainio perusti 1980-luvun puolivälissä Helsingin Diakonissalaitoksen stressiklinikan ja toimi sen ylilääkärinä. Hän on toiminut assistenttina ja tutkijana Helsingin yliopiston kansanterveystieteen laitoksella sekä terveyskeskus- ja yksityislääkärinä. 1990-luvun alussa hän oli puheenjohtajana varusmieskoulutusta kehittäneessä työryhmässä.
Vuosina 2007–2013 Heimo Langinvainio esiintyi asiantuntijana ja valmentajana Yle TV1 -kanavan elämänlaatua pohtivassa sarjaohjelmassa Elämä pelissä, jonka taustalla olivat myös Terveyden ja hyvinvoinnin laitos (THL) ja lääkäriseura Duodecim. 1990-luvun taitteessa hän oli mukana TV1:n keskustelusarjassa Yli rajojen.
Langinvainion isänäiti oli ranskalainen, minkä perua hänkin on uskonnoltaan katolinen. Hän on yhdistänyt työhönsä myös hengellisiä oppeja, kuten sielun käsitettä.
Teoksia

Lasten stressi : perhetausta, toiminnalliset oireet ja psykososiaalinen kehitys ensimmäisenä kouluvuonna. Väitöskirja, Helsingin yliopisto 1984.
Gosbi : työnteon hyvä henki. WSOY, 1999. ISBN 951-0-22957-1.
Hyvää elämää koiran kanssa : koiran vaikutuksesta koiranomistajan hyvinvointiin ja onnellisuuteen. E-kirja, Suomen Kennelliitto 2015. ISBN 978-951-96912-3-7. Julkaisu verkossa.
Aiheesta muualla

Langinvainion verkkosivusto
| --- | --- |
Auktoriteettitunnisteet: Kansalliset :  Suomi (KANTO)
Kreab

| Kreab Worldwide Ab |
| --- | --- |

Perustettu:  1970
Toimitusjohtaja:  Charlotte Erkhammar
Puheenjohtaja:  Peje Emilsson
Avainhenkilöt:   Carl Bildt  Karl Isaksson  Gabriel Masfurroll  Eugenio Martinez Bravo  Sebastian Remøy 
Kotipaikka:  Tukholma, Ruotsi
Kotisivu:  kreab.com
Infobox OKVirheellinen NIMI-arvo: 
| Kreab Oy |
| --- | --- |

Perustettu:  1990
Toimitusjohtaja:  Mikael Jungner
Puheenjohtaja:  Matti Saarinen
Avainhenkilöt:   Charlotte Erkhammar  Karl Isaksson  Mikael Jungner  John Lagerquist 
Kotipaikka:  Helsinki, Suomi
Toimiala:  Suhdetoiminta ja viestintä
Liikevaihto:  2,4 milj. € (2021)
Liikevoitto:  256 000 € (2021)
Emoyhtiö:  Kreab Worldwide Ab
Kotisivu:  kreabhelsinki.fi
Infobox OKVirheellinen NIMI-arvo: 
Kreab Oy on yritys- ja yhteisöviestintään, talous- ja sijoittajaviestintään sekä yhteiskuntasuhteisiin erikoistunut viestintätoimisto.
Kreabin emoyhtiö on vuonna 1970 perustettu Kreab AB. Konserni on Pohjoismaiden suurin viestintätoimistolähde?, ja sillä on 41 toimistoa viidellä mantereella. Konsernin pääkonttori sijaitsee Tukholmassa. Kreab-konsernissa työskentelee noin 400 henkilöä yli 25 maassa.